18/03/2013 | Administración LocalMunicipal
Mugardos
Aprobación definitiva do regulamento de participación cidadá

O Concello Pleno aprobou inicialmente, en sesión extraordinaria e urxente realizada o día 28 de decembro de 2012 o “Regulamento de Participación Cidadá”, publicado o anuncio no Boletín Oficial da Provincia número 15 do día 22.01.2013, e ten sido elevado a definitivo ao non terse formulado reclamacións contra o dito acordo no prazo hábil concedido. Acto seguido e de conformidade co art.70.2 da lei Reguladora das Bases do réxime Local, se procede á publicación do texto íntegro. Contra este acordo, que pon fin á vía administrativa, poderase interpoñer recurso contencioso-administrativo no prazo de dous meses, contados dende o día de publicación do presente anuncio no Boletín Oficial da Provincia da Coruña, ante os Xulgados do Contencioso-Adminsitrativo, sen prexuízo de que se poida interpoñer calquera outro que se estime pertinente. EXPOSICIÓN DE MOTIVOS O sistema político prevé a participación política a través da elección libre, directa e secreta, mediante sufraxio universal, das persoas que forman parte das Institucións. A Constitución declara o dereito da cidadanía a participar tamén de maneira directa na xestión dos asuntos públicos, e por elo que o Concello de Mugardos se compromete a profundizar na democracia, no sentido de complementar a democracia representativa coa democracia participativa. En cumplimento deste mandato de facilitar a participación da cidadanía na vida cultural, económica, social e política, o Concello se compromete a favorecer, impulsar e dinamizar o exercicio deste dereito, recoñecendo e comprometendose a facer efectivos aqueles outros dereitos inherentes á cidadanía, cales son o dereito á información, o dereito de petición, de proposta, de consulta e de iniciativa cidadana, o dereito a ser escoitado e a de intervir nas comisións informativas e plenos municipais e outros órganos creados a tal efecto. O presente Regulamento pretende recopilar, completar e garantir o exercicio dos dereitos que a normativa recoñece á cidadanía na súa relación coa Administración Local e deber ser, á vez, motor dun maior aproveitamento cidadán dese amplo ábano normativo. O Concello de Mugardos brindará á cidadanía, polos cauces apropiados, a posibilidade de expresar e intercambiar publicamente as súas opinións e as súas preocupacións en todos os ámbitos de actuación do municipio. O Concello de Mugardos manterá un diálogo aberto, transparente e regular coas asociacións representativas e a sociedade civil, que contribúa a mellorar a confianza da cidadanía nas institucións, reforce os dereitos da cidadania e contribúa a eliminación de desigualdades entre home e muller, promova a igualdade, loite contra a exclusión social e contra toda discriminación por razón de sexo, raza u orixe étnico, relixión ou convicción, discapacidade ou idade. Tampoco serán alleas as políticas de promoción de emprego, e da exixencia na protección do medio ambiente e dos consumidores, así como a loita pola erradicación da pobreza. Entre todos e todas temos que contribuir a consolidar unha cultura reforzada de consulta e diálogo que facilite a convivencia, a solidaridade, a tolerancia, a responsabilidade cidadana e os valores éticos, humanos e democráticos; reforzando o desenrolo humano e a preocupación polo ben común. TITULO I.- DISPOSICIÓNS XERAIS É obxecto do presente Regulamento, a ordenación das formas, medios e procedementos de información e participación de veciños/as e entidades cidadás na xestión municipal, de conformidade co establecido nos artigos 1; 4.1 a); 18; 24 e do 69 ao 72 da Lei 7/1985, de 2 de abril, reguladora das bases de réxime local (en adiante LBRL) e os artigos do 251 ao 257 da Lei 5/1997, de 22 de xullo, de Administración local de Galicia (en adiante ALGA). Os obxectivos específicos que se pretenden abordar co represente regulamento son os seguintes: - Facilitar e promover a inciativa e a participación cidada e entidades municipais na xestión e control dos servizos e programas públicos locais, sen menoscabo das competencias legalmente atribuidas ós órganos establecidos por lei. - Facilitar e promover a participación dos/as veciños/as e entidades cidadás no deseño e seguimento da xestión municipal, facilitando a presencia do conxunto de colectivos sociais e garantindo a prespectiva de xénero no deseño das políticas participativas. - Crear os órganos e mecanismos que garantan as posibilidades de participación e de consulta á cidadanía. - Fomentar a vida asociativa no municipio. - Aproximar a xestión municipal ós/ás veciños/as. - Garantir a solidariedade e equilibrio entre os distintos núcleos de poboación do termo municipal. -Promover o uso da língua galega a todolos níveis. O ámbito de aplicación desta normativa inclúe a todas/os as/os veciñas/os do concello e ás entidades cidadas con presencia no termo municipal. A efectos destas normas se considera veciño/a a calqueira persoa inscrita no Padrón Municipal de Habitantes. A efectos destas normas se consideran entidades cidadas as inscritas no Rexistro Municipal de Entidades Cidadas de acordo ó recollido neste Regulamento. TITULO II.- DEREITOS DA CIDADANÍA CAPITULO I. DISPOSICIÓNS XERAIS 1.- Todos/as os/as veciños/as de Mugardos teñen dereito a participar na xestión municipal directamente, de forma individual ou colectiva, a través das asociacións ou calqueira outra entidade cidadana (como plataformas ou coordinadoras). 2.- Ós efectos do presente regulamento, este dereito de carácter xerl comprende os seguintes dereitos específicos: Dereito ós servizos públicos de competencia municipal Dereito á información Dereito de peticióne proposta Dereito de audiencia pública Dereito de iniciativa popular Dereito de intervención nos Plenos e nas Comisións Informativas Dereito a consulta popular 3.- Todas/os as/os veciñas/os teñen dereito a utilizar exixir a prestación dos servizos públicos recoñecidos na LBRL.4.- Para posibilitar e promover o exercicio destos dereitos o Concello habilitará os mecanismos e canles de participación recollidos neste Regulamento. CAPITULO II.- DEREITO Á INFORMACIÓN Todas/os as/os veciñas/os teñen dereito a: a.- Coñecer o estado da tramitación dos procedimentos nos que teñan a condición de interesada/o, e obter copias dos documentos contidos neles. b.-Acceder ós arquivos e rexistros públicos, e obter copias dos mesmos, excepto ó que afecte á seguridade do Estado, a investihación dos delitos e á honra e á intimidade das persoas. c.- Coñecer os acordos dos órganos de goberno municipais de das comisións informativas. As normas, acordos e, en xeral, as actuacións municipais, serán divulgadas da forma máis sinxela e apropiada para que poidan ser coñecidas polos/as cidadáns/ás e, como consecuencia, poidan exercer os seus dereitos e cumprir as súas obrigas. Poderán utilizars os seguintes medios: a) Web municipal b) Oficina de Atención á Cidadanía c) Taboleiros de anuncios d) Exposición en lugares de concurrencia pública: equipamentos municipais, locais de entidades cidadas, etc e) Medios de comunicación social f) Calqueira outro medio que favoreza a difusión das informacións. Co obxectivo último de acercar a Administración á cidadanía, poderá habilitar en función das posibilidades do Concello e dentro das dependencias municipais, unha Oficina de Información e Atención á cidadanía como ferramenta de modernización do Concello, integrando tres tipos de atención; presencial, telefónica e telemática, coas seguintes funcións específicas: 1. De recepción dos/as cidadáns/ás, guiándoos/as ás diversas áreas ou dependencias municipais.2. Satisfacer en tempo real as demandas sinxelas de información que formulen os/as cidadáns/ás, en xeral sobre o municipio: direccións e teléfonos de interese, actos institucionais; centros culturais, recreativos e de ocio, horarios dos diferentes equipamentos municipais, etc.3. Dar resposta ás demandas complexas de información que formulen os/as cidadáns/ás: datos identificativos dos servizos municipais (qué son, para qué serven, quén pode solicitalos, qué dereitos proporciona, etc.), así como a documentación necesaria para solicitalos; trámites e procedementos administrativos (normativas reguladoras, prazos, efectos, etc.). 4. De entrega de impresos para as solicitudes que os/as cidadáns/ás desexen realizar, acompañada dunha labor de revisión previamente a ser rexistrada, garantindo que a documentación aportada é a correcta 5. De recepción e xestión eficaz das queixas e suxestións dos/as cidadáns/ás. Para tal fin, existirá a disposición dos/as veciños/as un libro de reclamacións e suxerencias que unha vez cumplimentadas serán cursadas no rexistro xeral municipal e direccionaranse ao propio servizo de atención á cidadanía. Neste punto, introducirase unha base de datos, que será analizada periódicamente a efectos de incluír no informe de calidade ao cal se refire o punto 10. Asi mesmo, todas as queixas e reclamacións contestaranse no prazo que marque a lei. Transcurrido este prazo sen contestación expresa entenderase desestimada por silencio administrativo. Asi mesmo darase conta e analizarase as queixas que entren por rexistro que se derivaran a comision informativa que corresponda 6. De xestión de trámites de resolución inmediata, é dicir, darase resposta en tempo real ás demandas de xestión dos/as cidadáns/ás que requiran dun procedemento interno e puntual.7. De xestión do sistema de cita previa onde o Concello adaptase ás necesidades dos/as cidadáns/ás que elixen día e hora para resolver demandas de información e de xestión de trámites administrativos que requiran dunha resposta personalizada das diversas áreas municipais.8. De orientación e asesoramento ós/ás cidadáns/ás no exercizo do dereito fundamental de petición.9. De portelo único: a través do rexistro do Concello, os/as cidadáns/ás poderán presentar solicitudes, escritos ou calquera outro tipo de documentación para a tramitación de procedementos administrativos dirixidos a outras administracións públicas coas que exista o oportuno convenio de colaboración con independencia da súa localización.10. De xestión da calidade mediante sistemas de recollida de datos, que permitan obter información periódica acerca da prestación do servizo, co obxecto de adaptalo ás necesidades cambiantes dos/as cidadáns/ás. Co obxecto de que a cidadanía poida tomar parte na vida pública do municipio o Concello facilitará ó fomento e uso das tecnoloxías da comunicación que entre outras cuestións, permita: 1. Facilitar ó máximo as xestións ante a Administración Local.2. Mellorar a transparencia da Administración incorporando á rede toda a información de carácter público que se xenere no municipio, as actuacións de interese xeral, así como a axenda de actividades do municipio, tanto as organizadas polo Concello como polo resto dos entidades sociais.3. Potenciar a relación entre Administracións a través de redes telemáticas para beneficio dos/as cidadáns/ás.4. Posibilitar a realización de trámites administrativos municipais.5. Facilitar á poboación o coñecemento da rede asociativa local.6. Impulsar un espazo onde os/as cidadáns/ás poidan presentar ideas, opinións e suxestións sobre temas de interese para o municipio.7.- Posibilitar o uso da firma electrónica, dacordo coas leis e regulamentos que se desenrolen.8.- Apoiar o establecimento das teconoloxías da información e comunicación, a través de axudas específicas e a dotación de sistemas de acceso libre a internet.9.- Facilitar a presencia das opinións, colaboracións e informacións das entidades cidadas nos medios de información municipais. As entidades cidadas inscritas no Rexistro Municipal de Entidades Cidadas teñen os seguintes dereitos de información: a) Recibir no seu domicilio social ou mediante medios telemáticos as convocatorias e ordes do día dos órganos colexiados municipais que celebren sesións públicas, da Xunta de Goberno Local e das Comisións Informativas, cando figuren nelas asuntos relacionados co seu ámbito, sector ou obxectivo social da entidade. b) Acceder con tempo suficiente á orde do día dos órganos municipais, facilitando así a incorporación de propostas e temáticas a tratar. c) Recibir a información dos acordos do Pleno e da Xunta de Goberno Local. d) As entidades cidadas teñen dereito a celebrar reunións informativas cos/coas concelleiros/as delegados/as sobre asuntos da súa competencia. e) Aquelas outras que poida establecer o presente Regulamento. CAPITULO III.- DEREITO DE PETICIÓN E PROPOSTA Todas as persoas físicas e xurídicas, de forma individual ou en grupo, poderán exercer o dereito de petición e proposta, mediante o cal poderán formular solicitudes en temas de competencia municipal, pedir aclaracións sobre as actuacións municipais ou formular propostas. A petición ou proposta poderá ser cursada individualmente, se ben, todos/as os/as cidadáns/ás poderán exercer o dereito de petición de forma colectiva. A petición ou proposta poderá versar sobre calquera asunto comprendido no ámbito de competencias do/a destinatario/a da petición, sendo indiferente que o asunto afecte exclusivamente ao/a peticionario/a ou sexa de interese colectivo ou xeral. Como excepción, non serán obxecto deste dereito os asuntos e suxestións para os que exista un procedemento específico distinto do regulado pola Lei orgánica 4/2001, de 12 de novembro, reguladora do dereito de petición. A petición deberá realizarse por escrito e será sempre contestada nos termos previstos na lexislación vixente. Utilizarase calquera medio que permita acreditar a súa autenticidade, a través do Rexistro Xeral do Concello. O escrito deberá ter o seguinte contido: - A identidade do/a peticionario/a. - O lugar ou medio electo para a práctica de notificacións. - O obxecto da petición. - O/A destinatario/a da petición. - Nas peticións ou propostas colectivas, sinatura de cada peticionario/a. O Concello acusará recibo da petición ou proposta no prazo de 5 días e será admitida a trámite a non ser que concorra algunha das seguintes circunstancias. -Que exista insuficiencia de acreditación do/a peticionario/a ou peticionarios/as. -Que o obxeto da petición ou proposta non sexa competencia do Concello. -Que a petición ou proposta teña un trámite administrativo específico. No primeiro caso darase un prazo de 15 días para subsanar a carencia de acreditación, transcurrido o cal entenderase desistido o procedemento. A inadmisión por calquera outra causa será obxeto de resolución motivada no prazo de 20 días, a contar a partir do seguinte ao da data de presentación da petición ou proposta. Si é admitida a trámite o Concello deberá respostar nun prazo máximo de tres meses, informando se procede, das medidas que se tomaron ao efecto ou das actuacións que se prevé adoptar. Cando a petición ou proposta faga referencia a materias para as que sexan competentes outras institucións, administracións ou organismos, o órgano ou servizo municipal a remitirá no prazo de dez días a quen corresponda, dando conta deste extremo ao/a peticionario/a.1.- Para a defensa dos dereitos da cidadanía, o Pleno creará a Comisión de Queixas e Reclamacións, integrada por un/unha concelleiro/a de cada un dos grupos municipais presentes mo mesmo. A presidencia da comisión corresponde ó/á Alcalde/Alcaldesa, puidendo delegala nun/nunha concelleiro/a.2.- Corresponde á Comisión defender os dereitos da cidadanía nas súas relación coa Administración Local, supervisar a actuación desta, propor accións de avance e informar das queixas de conformidade co disposto neste Regulamento.3.- A Comisión aprobará as recomendacións ou suxerencias pertinentes, si ben nunca podrá modificar nin anular resolucións ou actos administrativos.4.- A oficina de atención á cidadanía remitirá trimestralmente á comisión as peticións e suxerencias. A comisión poderá requerir a presencia do responsable do servizo obxecto da petición ou proposta para obter un coñecemento máis directo dos temas obxecto de estudo.5.- As sesión da Comisión non son públicas e se celebrarán con periodicidade trimestral, previa convocatoria da presidencia, cun mínimo de 48horas de antelación á data prevista.6.- As sesión poderán ser extraordinarias e/ou urxentes. Neste caso deberán ser solicitadas pola presidencia ou a solicitude da cuarta parte dos membros da comisión e non poderán tratarse outros asuntos que non figuren na orde do día.7.- As conclusións ás que chegue a Comisión, revestirán forma de informe non vinculante; se adoptarán por acordó maioritario e poderán conter advertencias, recomendacións, recordatorios e deberes legais e suxerencias para a adopción de medidas de avance da eficacia e eficiencia dos servizos públicos locais, que se dirixirán a cada órgano ou os servizos que considere oportunos.8.- A Comisión presentará unha memoria anual dentro do primeiro semestre, que recollerá as queixas e suxestións e as recomendacións e resolución adoptadas, así como as suxerencias rexeitadas e o fundamento destas decisión. Nestos informes non constarán datos persoales das persoas reclamantes. Un resume será exposto pola presidencia da Comisión ante o Pleno, puidendo intervir os distintos grupos municipais a efectos de expor o seu posicionamento.9.- A Comisión tamén poderá elaborar informes extraordinarios cando a gravidade ou a urxencia dos feitos o aconselle. CAPITULO IV.- DEREITO Á AUDIENCIA PÚBLICA Os/as cidadáns/ás teñen o dereito á audiencia pública, que consiste en facer sesións específicas abertas a todos/as os/as que o desexen, para ser informados/as e escoitados/as respecto de temas de competencia municipal, e de especial relevancia para o municipio. A audiencia pública será convocada polo/a alcalde/sa, xa sexa a iniciativa propia ou ben a petición das entidades ou asociacións cidadás ou incluso de cidadáns/as. Tamen poderase convocar a peticion de: -o 20% das entidades inscritas no rexistro do concello -As/os cidadans individuais sempre que presenten o apoio do 1% da poboación empadroada maior de 16 anos, mediante sinaturas verificables, cando o problema afecte ó ámbito territorial dunha parroquia. No caso de que a audiencia pública faga referencia a unha demanda ou problema de carácter global ou xeral e que afecte ó conxunto do territorio municipal o porcentaxe de sinaturas verificables de poboación maior de 16 anos ascenderá ó 5%. -Os órganos de participación existentes regulados neste Regulamento. Os/as solicitantes da audiencia presentarán un escrito razoado no Rexistro Xeral do Concello. A audiencia pública que deberá celebrarse nos 20 días seguintes. CAPITULO V.- DEREITO Á INICIATIVA POPULAR Os/as veciños/as que gocen do dereito de sufraxio activo nas eleccións municipais poderán exercer a iniciativa popular, presentando propostas de acordos ou actuacións, ou proxectos de regulamentos en materia de competencia municipal. Os/as promotores/as da iniciativa deben estar claramente identificados/as e débese reunir un 10% de sinaturas debidamente autentificadas de persoas maiores de idade e empadroadas no municipio conforme a lexislación vixente. Requirirase o informe previo de legalidade do/a secretario/a xeral do Concello, así como o informe do/a interventor/a municipal, cando a iniciativa afecte a dereitos e obrigas de contido económico do Concello. Vista a legalidade da iniciativa o Concello someterá está información a información pública durante un mes, excepto que por razón de urxencia se aconselle un prazo máis corto. O Concello, concluido o prazo de exposición pública, someterá as iniciativas a debate e votación no Pleno. A decisión terá en conta principalmente o interés público da iniciativa. Antes do debate e votación plenaria, o Concello poderá solicitar aclaracións complementarias á persoa ou colectivo que fixera a proposta. - No caso de que o Pleno municipal aprobe a iniciativa cidadá, con informe previo de legalidade, fará pública, sempre que fora necesario, a forma e calendario co que se levará a cabo e habilitará a partida económica correspondente. A iniciativa pode levar incorporada unha proposta de consulta popular local que será tramitada polo procedemento e cos requisitos previstos no artigo 71 da LBRL. CAPITULO VI.- DEREITO DE INTERVENCIÓN NO PLENO MUNICIPAL Artigo 21.- Cando algunha das asociacións ou entidades para a defensa dos intereses xerais ou sectoriais da cidadanía desee efectuar unha exposición ante o Pleno en relación con algún punto da orde do día deberá solicitado mediante escrito dirixido á Presidencia. O/a presidente/a autorizará a intervención, comunicando a mesma ós grupos muncipais, sempre que se cumplan os seguintes requisitos: a) Que o asunto esté incluido na orde do día da sesión en que se desee intervir. b) Que se solicite por escrito con, ó menos, vinte e catro horas de antelación ó comenzo da sesión. c) Que o colectivo solicitante figure inscrito no Rexistro de Entidades. Nos asuntos urxentes, a intervención se solicitará a partir da entrega dos documentos correspondentes. Coa autorización do/a Presidente/a, e a través dun único representante, a asociación ou entidade exporá o seu parecer durante un tempo non superior a cinco minutos As intervencións se realizarán antes das deliberacións dos grupos políticos e das votacións. Artigo 22.- Poderán solicitar a incorporación dunha proposición na orde do día do Pleno, as entidades cidadas inscritas no Rexistro Municipal de Entidades ou calqueira persoa ou colectivo, sempre que presente sinaturas verificables do 5% da poboación empadronada no Concello maior de 16 anos. No seu caso se poderá presentar a proposición de maneira conxunta coa aprobación do 25% dos colectivos inscritos no Rexistro Municipal. Cando se dean estas circunstancias, a proposición se incorporará na orde do día do seguinte pleno ordinario e será tramitada dacordo co Regulamento Orgánico Municipal. Cando unha proposición sexa rexeitada non se poderá presentar outra sobre o mesmo tema nun prazo dun ano, excepto que sexa complementada con novos datos de relevancia. Artigo 23.- Terminada a sesión do Pleno, o/a Presidente/a pode establecer un turno de rogos e preguntas que se formularán brevemente, para o público asistente sobre temas concretos de interés municipal. Quenes deseen intervir no turno deberán solicitalo por escrito cunha antelación mínima de catro días hábiles á celebración da sesión do Pleno correspondente. A solicitude dirixida a/o Alcaldesa/Alcalde, se presentará no rexistro xeral do Concello, e irá acompañada da pregunta que se quere formular. Cada veciño/a non poderá presentar máis dunha pregunta por sesión do Pleno. Corresponde ó/á presidente/a ordear e pechar este turno. As preguntas serán constestadas por escrito no prazo máximo de viente días, salvo que o interpelado queira dar resposta inmediata. CAPITULO VII.- DEREITO DE INTERVENCIÓN NAS COMISIÓNS INFORMATIVAS Artigo 24.- As sesión das CI non serán públicas. Sen embargo, ás súas sesión podrá convocarse, so con voz, ás/ós representantes das entidades cidadas legalmente constituidas e inscritas no rexistro municipal, para ofrecer información sobre un tema concreto, cando se trate de asuntos decisorios. Cando algunha das asociacións ou entidades para a defensa dos intereses xerais ou sectoriais da cidadanía desee efectuar unha exposición ante a C. I. en relación con algún punto da orde do día deberá solicitado mediante escrito dirixido á Presidencia. O/a presidente/a autorizará a intervención, comunicando a mesma ós grupos muncipais, sempre que se cumplan os seguintes requisitos: a) Que o asunto esté incluido na orde do día da sesión en que se desee intervir. b) Que se solicite por escrito con, ó menos, vinte e catro horas de antelación ó comenzo da sesión. c) Que o colectivo solicitante figure inscrito no Rexistro de Entidades. Nos asuntos urxentes, a intervención se solicitará a partir da entrega dos documentos correspondentes. Coa autorización do/a Presidente/a, e a través dun único representante, a asociación ou entidade exporá o seu parecer durante un tempo non superior a cinco minutos As intervencións se realizarán antes das deliberacións dos grupos políticos e das votacións. Artigo 25.- Calquer veciño/a poderá solicitar ser escoitado na C. I. no punto de rogos e preguntas. A solicitude deberá ser presentada por escrito no rexistro con, ó menos, vinte e catro horas de antelación ó comenzo da sesión. Corresponde ó/á presidente/a ordear e pechar este turno. As preguntas serán constestadas por escrito no prazo máximo de 5 días, salvo que o interpelado queira dar resposta inmediata. CAPITULO VIII.- CONSULTA POPULAR O Concello, de acordó co previsto no artigo 71 da LBRL, poderá someter a consulta popular aqueles asuntos de competencia propia municipal e de carácter local, con excepción dos relativos á facenda local. que sexan de especial relevancia para os intereses dos/as veciños/as. A iniciativa da proposta de consulta corresponde: a) Ó/a alcalde/sa, con acordo do Pleno pola maioría absoluta da Corporación. b) se è por petición colectiva se necesita un 5% do censo electoral. O acordo de consulta precisará os termos exactos nos que deberá de formularse Artigo 28.- A convocatoria deberá ser remitida á Xunta de Galicia e autorizada polo Goberno do Estado. Unha vez autorizada, a Xunta de Galicia realizará a convocatoria mediante decreto. TITULO III.- ÓRGANOS DE PARTICIPACIÓN CIDADÁ Articúlase a participación cidadá na corporación municipal a través dos seguintes órganos: - Consellos sectoriais - Consellos territoriais - Consello de participación cidadá. CAPÍTULO I. OS CONSELLOS SECTORIAIS Os Consellos Sectoriais desenvolverán exclusivamente funcións de informe, consulta e, no seu caso, proposta, en relación coas iniciativas municipais ou veciñais relativas ó sector de actividade ó que corresponda cada Consello. Por cada un dos sectores ou áreas de actividade municipal, poderanse crear Consellos Sectoriais, que teñan como fin a participación na xestión mediante o asesoramento e consulta ós diferentes órganos do Concello nos temas da súa competencia. O Concello aprobará en sesión plenaria, previo informe da Comisión Informativa que corresponda, a creación e composición dos Consellos Sectoriais que considere adecuados para o fomento da participación cidadá, para cada un dos sectores ou áreas de actividade municipal.1.-Constituirán os Consellos Sectoriais: - Presidencia: o/a alcalde/sa ou concelleiro/a en quen delegue. - Vicepresidente: Un/unha elexido entre os membros do Consello. - Un/unha concelleiro/a por cada un dos grupos políticos que forman parte da Corporación, non puidendo supor o conxunto deles máis do 50% do total de membros do Consello. - Un/unha representante por cada unha das entidades inscritas no Rexistro Municipal de Entidades Cidadás relacionadas co sector e con interese na materia. Neste espacio, tamén terán representación as entidades, plataformas e cooperativas que se consideren de interés. -Cidadans a titulo individual, maiores de 16 anos, que manifesten interese na materia do Consello. O número máximo de persoas a participar se establecerá no regulamento interno de cada consello. - Un/unha representante por cada unha das institucións directamente vinculadas coa área obxeto doconsello. - En todos os Consellos haberá tamén, con voz e sen voto, un/a empregado/a municipal en calidade de secretario/a. - A petición da presidencia poderase solicitar a presencia de persoal técnico do concello con voz pero sin voto 2.- A composición definitiva de cada Consello Sectorial quedará establecida no seu Regulamento Interno de Funcionamento, que deberá ter en conta as peculiaridades do sector correspondente Son competencia dos Consellos Sectoriais: 1. Fomentar a protección e a promoción da calidade de vida dos sectores implicados.2. Fomentar a participación directa das persoas, entidades e dos sectores afectados ou interesados, establecendo para este efecto os mecanismos necesarios de información, estímulo e seguimento das súas actividades.3. Informar ó Concello, a través do consello sectorial, sobre os problemas específicos do sector.4. Propoñer solucións alternativas ós problemas máis concretos do sector, sendo de obrigada consideración e estudo por parte do Concello 5. Seguimento no cumprimento dos acordos adoptados polo Concello sobre as propostas do consello sectorial, dándolle traslado do texto completo dos acordos e dos informes técnicos correspondentes si fora necesario.6. Consulta previa ó Consello Sectorial por parte do Concello en tódolos asuntos de transcendencia que afecten ó sector.7. Elaborar propostas relativas ó ámbito de actuación de cada Consello Sectorial.8. Resolver sobre as solicitudes formuladas por asociacións, entidades ou institucións cara a súa incorporación ao correspondente Consello.9. Cada Consello Sectorial terá ademais as funcións específicas que determine o seu Regulamento.10. Manter as reunións necesarias coas distintas áreas municipais para o seguimento e control dos acordos tomados coa periodicidade que dite o regulamento que rexe o seu funcionamento. Todos os Consellos Sectoriais cumprirán as seguintes normas xerais de funcionamento: - Reuniranse, como mínimo, unha vez ó semestre con carácter ordinario, e con carácter extraordinario cantas veces sexa preciso a xuízo da presidencia ou cando o soliciten un mínimo dun tercio dos membros do Consello. - Remitirán acta de todas as xuntanzas, non só ós membros do Consello senón tamén a todas as asociación relacionadas co sector. A acta deberá ser enviada no prazo dun mes. - Cada ano o Consello Sectorial debaterá e aprobará un informe das actuacións realizadas durante o período e propoñerá iniciativas para melloralas. Este informe será presentado ó Consello de Participación Cidadá. - O Concello pondrá a disposición dos consellos sectoriais todos os medios de comunicación municipais para dar a máxima difusión ás súas convocatorias de reunión e ós acordos tomados nas sesión. Asimismo, facilitará toda a documentación pública e relativa a expedentes que estén relacionados coa materia de cada Consello ós seus membros, si así o solicitan, co ánimo de facilitar información de cara á fiscalización e supervisión dos plans de acción e das políticas municipais. Unha vez constituídos os Consellos Sectoriais, elaborarán un Regulamento interno de funcionamento que deberá ser aprobado polo Pleno da Corporación, previo informe da Comisión Informativa correspondente. CAPÍTULO II. OS CONSELLOS TERRITORIAIS Os consellos territoriais son órganos de participación que teñen a función de canalizar a participación da cidadanía a través das súas entidades nos asuntos municipais, pero limitadas a un ámbito territorial específico: a parroquia e o barrio. Os consellos territoriais desenvolverán exclusivamente funcións de informe, consulta e, no seu caso, proposta, en relación coas iniciativas municipais ou veciñais relativas á parroquia ou barrio a que corresponda cada consello. O concello aprobará en sesión plenaria, previo informe da Comisión Informativa que corrresponda, a creación e composición dos consellos territoriais. Constituirán os consellos terrritoriais: - Presidencia: o/a alcade/sa ou concelleiro/a en quen delegue. - Vicepresidente: Un/unha elexido entre os membros do Consello. - Un/unha concelleiro/a por cada un dos grupos políticos que forman parte da Corporación, non puidendo supor o conxunto deles máis do 50% do total de membros do Consello. - Un/unha representante por cada unha das entidades inscritas no Rexistro Municipal de Entidades Cidadás con domicilio social na parroquia ou barrio. - En todos os Consellos haberá tamén, con voz e sen voto, un/a empregado/a municipal en calidade de secretario/a. - A petición da presidencia poderase solicitar a presencia de persoal técnico do concello con voz pero sin voto Son competencia dos consellos territoriais.1) Fomentar a participación directa da cidadanía por medio das entidades do territorio, na actividade do concello, establecendo a estes efectos os mecanismos necesarios de información, impulso e seguimento das súas actividades.2) Recadar propostas cidadás e informar ós órganos de goberno do consello do funcionamento dos servizos municipais do territorio plantexando propostas para o seu mellor funcionamento.3) Presentar ó concello, anualmente, un estado de necesidades e problemas específicos do territorio, con indicación e selección de prioridades para a súa posible inclusión no plan de actuación municipal.4) Analizar os elementos do plan de actuación municipal que afecten ó territorio de que se trate. O Concello informara ao consello das actuacions que se van a cometer na parroquia ou barrio.5) Facilitar a maior información e publicidade sobre as actividades e acordos municipais que afecten a cada territorio.6) Colaborar co concello na solución dos problemas do territorio e axudar na aplicación de políticas que preveñan situacións de risco, conflitos veciñais e causas de inseguridade e marxinación.7) Promover e fomentar o asociacionismo e a colaboración individual entre organizacións potenciando a coordinación entre as diferentes institucións ou entidades que actúen no territorio xa sexan públicas ou privadas.8) Recadar información, previa petición de temas de interese, para o consello.9) Seguimento no cumprimento dos acordos adoptados polo Concello sobre as propostas do consello terrritorial, dándolle traslado do texto completo dos acordos e dos informes técnicos correspondentes si fora necesario.10) Cada consello territorial terá ademais as funcions específicas que determine o seu regulamento. Todos os Consellos territoriais cumprirán as seguintes normas xerais de funcionamento: - Reuniranse, como mínimo, unha vez ó semestre con carácter ordinario, e con carácter extraordinario cantas veces sexa preciso a xuízo da presidencia ou cando o soliciten un mínimo de un tercio dos membros do Consello. - Remitirán acta de todas as xuntanzas non só ós membros do Consello, senón tamén a todas as asociación e entidades relacionadas coa parroquia. - Cada ano o Consello territorial debaterá e aprobará un informe das actuacións realizadas durante o período e propoñera iniciativas para melloralas. Este informe será presentado ó Consello de Participación Cidadá. - O Concello pondrá a disposición dos consellos territoriais todos os medios de comunicación municipais para dar a máxima difusión ás súas convocatorias de reunión e ós acordos tomados nas sesión. Asimismo, facilitará toda a documentación pública e relativa a expedentes que estén relacionados coa materia de cada Consello ós seus membros, si así o solicitan, co ánimo de facilitar información de cara á fiscalización e supervisión dos plans de acción e das políticas municipais. Unha vez constituidos os consellos territoriais, elaboraran un regulamento interno de funcionamento que deberá ser aprobado polo pleno da corporación, previo informe da comisión informativa correspondente. CAPITULO III.- O CONSELLO XERAL DE PARTICIPACIÓN CIDADÁ O Consello Xeral de Participación Cidadá é o órgano máis amplo de participación na xestión municipal, desde o que se analizan e coordinan as actuacións que afecten ó conxunto do municipio. Teñen a finalidade de promover, canalizar e debater en torno os diferentes temas que afecten á vida cotiá do municipio no seu conxunto, facendo posible unha maior corresponsabilización dos/as veciños/as nos asuntos do municipio. Ademais, o Consello Xeral de Participación Cidadá será informado polos diversos Consellos Municipais Sectoriais e consellos territoriais coa finalidade de desenvolver os obxectivos de participación. O Concello de Mugardos aprobará en sesión plenaria a creación do Consello de Participación Cidadá e a súa concreta composición. Artigo 44. Composición Constituirán o Consello: - Como presidente/a: o/a alcalde/sa ou persoa en quen delegue. - Como vicepresidente/a: Un/unha elexido entre os membros do Consello. - Un/unha concelleiro/a por cada grupo político municipal a proposta de cada un/a deles/as - Un representante de cada unha das Asociacións de Veciños/as. - Un/a representante de cada un dos Consellos Municipais Sectoriais que se creen. - Un/a representante de cada un dos consellos territoriais que se creen. - Poderá asistir, con voz e sen voto, un/a empregado/a municipal en calidade de secretario/a. - A petición da presidencia poderase solicitar a presencia de persoal técnico do concello con voz pero sin voto As funcións do Consello Xeral de Participación serán as seguintes: 1. Proporcionar información ó Concello e este ó Consello de Participación Cidadá sobre os problemas xerais do mesmo.2. Achegar ó Concello as propostas e alternativas adoptadas nas sesións do Consello de Participación Cidadá. 3. Debater e valorar as conclusións dos estudos e traballos sobre temas estratéxicos que realice o Concello.4. Ser consultado polo Concello ou polas comisións informativas en asuntos de interese específico para o municipio, estando obrigado a dar resposta.5. Debater e valorar os temas de interese xeral que presenten os Consellos Sectoriais e os Consellos Territoriais.6. A corporación municipal facilitará tanto ó consello de participación cidadá como ós consellos sectoriais o orzamento ordinario desglosado en partidas e por programas, co tempo suficiente para que cada consello sectorial poida ter opinión, aportar ideas e achegar propostas a dito orzamento. Son competencia do Consello Xeral de Participación Cidadá: 1. Facilitar e promover a participación da cidadanía nas distintas áreas de xestión do Concello.2. Promover e fomentar o asociacionismo e a colaboración individual e entre organizacións.3. Impulsar a creación de estructuras participativas.4. Fomentar a aplicación de políticas e actuacións municipais integrais.5. Presentar iniciativas, propostas ou suxestións ó Concello, para ser trasladadas ó órgano competente.6. Ser informados respecto daqueles temas de interese para o Consello.7. Ser informados, previa petición, de cantos asuntos se demanden.8. Coordinar as actuacións e propostas dos consellos sectoriais.1. O Consello Xeral de Participación Cidadá reunirase unha vez ó semestre con carácter ordinario e, con carácter extraordinario, cantas veces sexa preciso a xuízo da Presidencia ou o solicite, polo menos, unha cuarta parte dos membros.2. Os acordos adoptaranse por maioría absoluta si non fora posible chegar a un consenso.3. De cada xuntanza que se celebre se estenderá acta na que consten os nomes dos membros asistentes, os asuntos examinados e os informes emitidos.4. Anualmente dictarase unha Memoria de Actividades do Consello de Participación Cidadá que se dará a coñecer a través dos medios de comunicación de carácter municipal.5 - O Concello pondrá a disposición dos consellos territoriais todos os medios de comunicación municipais para dar a máxima difusión ás súas convocatorias de reunión e ós acordos tomados nas sesión. Asimismo, facilitará toda a documentación pública e relativa a expedentes que estén relacionados coa materia de cada Consello ós seus membros, si así o solicitan, co ánimo de facilitar información de cara á fiscalización e supervisión dos plans de acción e das políticas municipais. Unha vez constituído o Consello Xeral de Participación Cidadá, elaborarán un Regulamento Interno de Funcionamento, que deberá ser aprobado polo Pleno, previo informe da Comisión correspondente. CAPITULO IV.- COMISIÓN PERMANENTE DE PARTICIPACIÓN CIDADA Art.48.- A comisión permanente de Participación Cidadá é un órgano de control da implementación e funcionamento dos mecanismos de participación cidadana establecidos no presente regulamento. A Comisión Permanente será elexida por consenso polo Consello Xeral de Participación Cidada de entre todas as persoas participantes nos diferentes órganos de participación. TITULO IV.- MECANISMOS DE APOIO E PROMOCIÓN DO TECIDO ASOCIATIVO. CAPITULO I.- DISPOSICIÓNS XERAIS Art.49.- O asociacionismo é a expresión colectiva do compromiso dos/as veciños/as co seu municipio e o voluntariado unha das súas expresións máis comprometidas e transformadoras. Para conseguir que as entidades cidadás poidan desenvolver as súas actividades con plenas garantías o Concello colaborará en: - Programas de formación e capacitación na xestión, na dinamización e no impulso do movemento asociativo. - O Concello fomentará e apoiará o crecimiento e sostenibilidade do texido asociativo, para o cal utilizará diversos medios técnicos e económicos; como subvencións, convenios e colaboración profesional. -O Concello recoñecendo o papel das asociación e entidades como elementos dinamizadores sociais, impulsará a xestión e as experiencias de autoxestión das instalación e servizos municipais. CAPITULO II.- REXISTRO MUNICIPAL DE ENTIDADES CIDADAS. Enténdese por entidades cidadás aquelas entidades que non teñen ánimo de lucro e que teñan por obxeto a defensa, fomento e mellora dos intereses xerais dos/as veciños/as. As entidades cidadas, para poder exercer os dereitos contidos neste Regulamento, deberán ser previamente inscritas no Rexistro Municipal de entidades cidadas. O Rexistro Municipal de Entidades cidadás ten por obxeto permitir ó concello coñecer ás entidades existentes no municipio, os seus fins e representatividade e así poder realizar unha correcta política municipal de fomento do asociacionismo cidadán. Ten polo tanto dous obxectivos fundamentais: a) Recoñecer ás entidades inscritas e garantirlles o exercizo dos dereitos recoñecidos neste Regulamento e na lexislación vixente. b) Permitir ó Concello coñecer en todo momento os datos máis importantes da sociedade civil do municipio, a representatividade e o seu grao de interese ou utilidade cidadá. Poden obter a inscripción no Rexistro Municipal de Entidades Cidadás, todas aquelas cuio obxecto sexa a defensa, fomento ou mellora dos intereses xerais ou sectoriais dos/as veciños/as do municipio e, en particular, as asociacións de veciños/as dun barrio ou parroquia, as de pais e nais de alumnos/as, as entidades culturais, deportivas, recreativas, xuvenís, da muller, de caracter social e calesquera outras similares, legalmente constituídas e teñan en Mugardos a súa sede social e ademais desenrolen as súas actividades no termino municipal de Mugardos exceptuando aquelas que ainda tendo a sede social noutro municipio se considere que desenrolan unha labor de interese social importante para o municipio de Mugardos. Para poder acceder ós recursos municipais será preciso que as entidades se inscriban formalmente no Rexistro Municipal de Entidades Cidadás. As Entidades que se inscriban no rexistro creado a tal fin, sexa cal sexa a súa forma xurídica, non poderán ser partidos políticos nin formar parte de coalicións electorais, non poderán ser sindicatos, nin organizacións relixiosas. Non poderán ser entidades cuios fins sexan de carácter racista, xenófobo ou discriminatorio en razón de sexo e calquera tipo de entidade que atente contra os dereitos humáns. As entidades que aspiren a inscribirse neste Rexistro deberán presentar: a) Instancia dirixida ó alcalde ou alcaldesa solicitando a inscrición. b) Estatutos da Entidade, aprobados polo órgano competente. c) Número de inscrición no Rexistro Xeral de Asociacións e noutros Rexistros públicos. d) Acta de constitución ou acta da asemblea xeral de socios/as que acredite a personalidade dos membros da xunta directiva co enderezo e teléfonos de contacto das persoas que ocupan os cargos. e) Certificado do/a secretario/a da Entidade indicando o domicilio social daquela. f) Fotocopia compulsada da Tarxeta de Identificación Fiscal da Entidade. g) Certificación do/a secretario/a indicando o número de socios/as inscritos/as no momento da solicitude. h) Programa anual de actividades. i) Orzamento anual da entidade. No prazo de 15 días dende a solicitude de inscrición, salvo que esta se tivese que interromper pola necesidade de emendar deficiencias na documentación, o/a alcalde/sa decretará a inscrición da entidade no Rexistro Municipal de Entidades Cidadás e notificaráselles esta resolución ós/as interesados/as. A partir deste momento considerarase de alta para todos os efectos. No caso de non haber resposta entenderase dada de alta a entidade, coa data de 15 días despois da entrada no rexistro. As entidades inscritas están obrigadas a notificar ao Rexistro calquera modificación dos datos incluídos na documentación que servise de base para a inscrición, dentro do mes seguinte ó da data en que tal modificación se producise. No mes de xaneiro de cada ano as entidades teñen a obriga de presentar no rexistro do concello a seguinte documentación: a) Programa anual de actividades realizadas no ano anterior e o programa para o ano actual. b) Orzamento do programa do ano actual. c) Nº de socios a 31 de decembro. d) Nomes das persoas que ocupan os cargos na xunta directiva, enderezos e teléfonos de contacto. e) Copia da acta da asemblea que acredita esa xunta directiva. O incumprimento por parte das entidades do estipulado con anterioridade, dará lugar a que o Concello poida dar de baixa á entidade cidadá no rexistro, coa conseguinte perda de seus dereitos. Antes de dar de baixa a unha asociación comunicaráselle con antelación e daráselle audiencia, en caso de que a soliciten. O Rexistro Municipal de Entidades Cidadás será único, levarase na Secretaría Xeral da Corporación e os seus datos xerais serán públicos, coas restriccións que en todo momento prevexa a normativa vixente. Anualmente elaborarase e actualizarase o ficheiro de entidades cidadás que incluirá os datos xerais individualizados que declarasen as entidades no momento da súa inscrición no Rexistro Municipal de Entidades Cidadás ou da súa renovación na mesma. Anualmente elaborarase un ficheiro de cada unha das entidades cidadás cos datos que consten no rexistro de entidade cidadás, e as subvencións municipais que teñan recibido e o motivo, este ficheiro enviarase a todas as entidades inscritas no rexistro e estará accesible na páxina web municipal. As certificacións expedidas sobre os datos rexistrados serán documentos únicos para acreditar a condición da inscrición e a natureza da entidade cidadá en cuestión. CAPITULO III.- DECLARACIÓN DE INTERES PÚBLICO. Artigo 57.- As entidades inscritas no Rexistro Municipal de Entidades Cidadas poderán ser declaradas “Entidades de Interes Público Municipal” cando cumplan os seguintes requisitos: a) Levar tres anos inscritos no RMEC b) Manter durante os tres últimos anos algún servicio ou actividade de carácter permanente dirixida a veciños/as do concello que non sexan membros da entidade. Artigo 58.- As entidades cidadas que desexen solicitar a Declaración de Interes Público Municipal deberán presentar a seguinte documentación: a) Instancia dirixida á/ó Alcaldesa/Alcalde, solicitando a declaración. b) Copia da acta da Asamblea na que se acordou a solicitude da declaración. c) Memoria das actividades ou servizos que cumplan cos requisitos establecidos no artigo 57 deste regulamento. Artigo 59.- As entidades declaradas de interes público municipal disfrutarán de dereitos de discriminación positiva á hora de acceder a convenios de colaboración e na baremación en procesos de concepción de subvencións. CAPITULO IV.- SUBVENCIÓNS E CONVENIOS DE COLABORACIÓN Artigo 60.- O Concello de Mugardos, co fin de apoiar o crecimento e potenciar o tecido asociativo, incluirá no orzamento municipal unha dotación económica para subvencionar a realización de proxectos ou actividades de interés para o municipio manifestado por parte das entidades. Artigo 61.- O Concello realizará unha convocatoria anual para a concesión destas subvencións, que deberá incluir os criterios para concedelas e determinar as súas cuantías. Os criterios para a baremación serán perfilados tecnicamente e deberán ser debatidos dende os diferentes organos de participación cidada habilitados neste regulamento, valorandose, entre outras, a labor dinamizadora e interés social para a comunidade. Artigo 62.- O Concello, no ámbito das súas competencias, establecerá coas entidades cidadás, inscritas no Rexistro Municipal de Entidades Cidadás, convenios de colaboración en programas de interes social. Artigo 62.- Nesta materia estarase ó disposto na Lei 38/2003 xeral de subvencións, na Lei 9/2007 de subvencións de Galicia e nas ordenanzas municipais de subvencións. CAPITULO V.- COLECTIVOS, PLATAFORMAS E COORDINADORAS CIDADAS Artigo 63.- O Concello de Mugardos recoñece a importante contribución das novas formas de organización social, a través de plataformas e colectivos cidadas, non inscritas no Rexistro Municipal de Entidades Cidadas. Artigo 64.- A efectos informativos, comunicacionales e de difusión das súas actividades, disfrutarán da mesma condición que as entidades debidamente rexistradas. CAPITULO VI.- SERVICIOS DE ASESORÍA E APOIO Artigo 65.- O Concello proporcionará os seguintes servizos ás entidades inscritas no Rexistro Municipal de Entidades Cidadas; ós colectivos, plataformas e coordinadoras cidadas: a) Asesoría e formación para asociación e entidades b) Fondo documental sobre Participación Cidada, xestión asociativa e metodoloxía participativa. TITULO V.- CONCELLERIA DE PARTICIPACIÓN Artigo 66.- O Concello dentro do seu organigrama contará cun/cunha concelleiro/a delegado/a de Participación Cidada. Artigo 67. Funcións da concellaría de participación cidadá A concellaría de participación cidadá: 1. Velará polo correcto funcionamento deste regulamento e pola boa relación entre os órganos de participación e o Concello.2. Entregará, a ser posible, de maneira telemática as actas dos acordos tomados nos plenos a todos os órganos de participación.3.- Promoverá o debate sobre as novas medidas que deben ser implementadas para a mellora da participación vecinal. Propondo as modificacións necesarias ó presente regulamento As parroquias e barrios serán delimitados tras consulta coas entidades e asociación. O Concello de Mugardos, no exercizo da súa autonomía organizativa, poderá crear outros órganos municipais de participación diferentes dos previstos no presente egulamento, respectando a organización básica prevista polas leis. As dúbidas que suscite a interpretación e aplicación deste Regulamento serán resoltas pola Alcaldía, previo informe da Delegación de Participación Cidadá, de conformidade co establecido na vixente lexislación de Réxime Local e nos acordos municipais. No non previsto polo presente Regulamento estarase ao disposto nas seguintes normas: a Lei 7/1985, de 2 de abril, reguladora das bases de réxime local; a Lei 5/1997, de 22 de xullo, de Administración Local de Galicia; o texto refundido das disposicións vixentes en materia de réxime local, aprobado por Real decreto lexislativo 781/86, de 18 de abril; o Regulamento de organización, funcionamento e réxime xurídico das entidades locais, aprobado polo Real decreto 2568/1986, de 28 de novembro; Lei orgánica 4/2001, de 12 de novembro, reguladora do dereito de petición; e a Lei orgánica 1/2002, reguladora do dereito de asociación. DISPOSICIÓN DEROGATORIA Desde a data de entrada en vigor do presente Regulamento fican derogadas todas as disposicións contidas nas Ordenanzas e Regulamentos Municipais que se opoñan ó disposto neste. DISPOSICIÓN FINAL O presente Regulamento, unha vez sometido a información pública e aprobado definitivamente polo Pleno municipal, entrará en vigor ós quince días da súa publicación no BOP e transcorrido o prazo disposto no artigo 65 da Lei 7/1985, de 2 de abril, reguladora das bases do réxime local. Mugardos, 8 de marzo de 2013 O Alcalde Asdo. Xosé Fernández Barcia